नई दिल्ली: भोजन की बर्बादी, सिर्फ हमारे देश में ही नहीं बल्कि समूचे विश्व के लिए एक गंभीर समस्या है. लेकिन अगर भारत की बात करें तो यह मुद्दा काफी हद तक संवेदनशील भी है, क्योंकि जिस देश ने दुनिया को अन्न का उपार्जन करना सिखाया हो, उस देश में अन्न का अपमान किया जाए, वो भी ऐसे हालातों में जब देश का एक बड़ा तबका रोटी के टुकड़े के लिए तरस रहा है. इसे निश्चित रूप से एक त्रासदी कहा जा सकता है. वर्ल्ड हंगर इंडेक्स की रिपोर्ट इसकी एक भयावह तस्वीर पेश करती है. आइए देखते हैं कुछ आंकड़े की कितना भोजन बर्बाद होता है और कितने उस भोजन के लिए तरसते हैं.